Fyrsten i en småstat morer seg med å bytte rolle med en skomaker en viss tid, blant annet for å unngå besøk av en prinsesse, som hans statsråd vil gifte ham bort med. I sin nye rolle som fyrste skaper skomakeren den ene skandalen etter den andre. Det verste er hans grove fornærmelse av prinsessen, som kommer på besøk. En kammertjener oppsøker da sin herre, som i mellomtiden har gjort noe ulovlig og blitt satt i arresten. Tjeneren lykkes i å befri ham, hvorpå alt sammen ordner seg til alle parters tilfredshet.